Aragonés d'o Viello Sobrarbe

L**'aragonés d'o Viello Sobrarbe** ye a parla comarcal aragonesa propia d'o Viello Sobrarbe, denominación que fa alusión a l'antigo contau de Sobrarbe: Lo Grau, Guaso, A Torriciella, Sant Velián, Santa María de Buil, Os Rials, Castillazo, O Coscollar, As Pauls, Santa María de La Nuez, Sasa, Mondot, Elsón, Xabierre d'Elsón, Eripol, Almazore, Lo Espitalet, Barcabo, Lecina, Betorz, Abizanda, Escaniella, Lamata, Ligüerre de Cinca, Samitier, Mediano, A Pardina, A Torre, Castillón de Sobrarbe, Camparretuno, Cosculluela de Sobrarbe, Plampalacios y Moriello de Tou.

Os caracters actuals fan que se clasifique en l'aragonés meridional, pero bi ha evidencias que mos fan pensar que en o sieglo XIX (y segurament primer terz d'o sieglo XX) teneba os principals caracters de l'aragonés central.

## Fonetica
*Se rechistran encara casos de diftongación debant de Yod:
** *[[ruello (desambigación)|ruello]]*, *[[luello]]* y ye d'os pocos puestos a on se conserva *[[fuella]]*
** *tiengo*, *viengo*.
*Bi ha restas de diftongación en -ia-:
***[[murciagalo]]*, *[[cibiaca]]* en a parla viva, y toponimos *Espluguiacha*, *Roca Peniacha*.
*Bi ha restas de diftongación en -ua-:
***[[balluaca]]*, *[[bucharuala]]*, *[[emprenyatuara]]*, y o hidronimo *[[río Balcez|Isuala]]* y uns cuantos microtoponimos repetitivos *A Cuasta*.
*O diftongo -ie- en o sufixo -iello se documenta esporadicament:
***[[vetiello]]*, *[[aguatiello]]*, *[[meliquiello]]s*.
*Ye normal en a toponimia
***Espluguiello*, *Os Solaniellos*.
*Pero ye mes común a perda de raso en a pronuncia:
***[[cadiello|cadillo]]*, *[[bodiello|bodillo]]*, *[[dobiello|chubillo]]*/*[[dobiello|chobillo]]*, *[[cerciello|cercillo]]*, *[[crespiello|crespillo]]*, *[[aguatiello|aguatillo]]*.
*Bi ha apocope u perda d'a -o final en os casos normals de l'aragonés cheneral:(*[[tabán]]*, *[[carnuz]]*, *focín*, *[[mallacán]]*, *mápil*, *matután*, *repetén*, *[[troz]]*, *[[espígol]]*, *fornaz*), pero tamién esporadicament se siente:
** *[[mardán]]*, *[[molín]]*, *[[maitín]]*.
*Bi ha -o final restituida: *Mápil* tiene -o restituida en Abizanda y Camparretuno. *[[Man]]*, *[[camín]]*, *[[filo|fil]]*, *[[lino|lin]]*, que existen en belsetán y chistabín, tienen -o restituida, pero se siente encara a locución *camín-camín*.
*Epentesi antihiatica en:
***Cayer*, *leyer*, *veyer*, *[[codete]]*, *[[puga]]* y *[[vegulín]]*. La palabra *[[tovalla]]* (d'o francico *thwahlja*) no ye claro que en siga un eixemplo.
*Una forma ixamplada con *-ey-* d'os verbos frecuentativos acabaus en -iar ye documentada (*pateyar*, *no me pateyes*), pero ya no s'usa en a parla viva. Estas formas que encara se sienten en belsetán. Son verbos frecuentativos d'este grupo:
** *alparciar*, *chafardiar*, *bandiar*, etc...
*Se conserva a ch- en os casos mas normals de l'aragonés cheneral (*chelar*, *chirar*, *[[chinibro]]*, *chunto*) y tamién en os casos ya no tan frecuents:
***[[chermano]]* dica fa 40-50 anyos, *achermanar-se*, y os antroponimos *[[Chusé]]*, *[[Chaime]]* emplegaus dica a postguerra.
*A s- inicial, se mantiene u pasa ta z- u ch- en os casos mas chenerals (*[[zolle]]*, *[[chulla]]*), pero ye **x** en bel caso, que pueden estar chenerals u no:
***[[xarguera]]*, *[[xargón]]* (d'o latín * *SERICA* con aumentativo), *xarticada*, *xuto*.
*Se rechistran muitos casos de conservación d'[[Consonants oclusivas xordas intervocalicas en aragonés|oclusivas xordas intervocalicas]] [[latín|latinas]]:
***Ripa*, *escopallo*, *napo*, *chapuzar*, *sapia*, *sopinar*, *capolar*.
** En a toponimia: *Lupiecho*, *Lupargüelo*, *Lupera*. *Lupo* se rechistra en a postguerra encara. Se rechistra a pardinalla de *A Capana* y l'oronimo *Carracapana*.
***Cleta*, *secutir*, *petrusco*, *betiquera*, *betiello*, *mallata*, *batallo*, *recatiar*, *gayata*, *recutir*, *emprenyatuara*, *pescatera*, *ruta*, *cazata*, *cuatrón*, *arrendator*, *escarcata*, *otilar*, *pescata*
** En toponimia: *Camparretuno*, *O Petrizo*, *A Torcita*, *Forato d'a Virchen*, *Puyata*, *Sarrato*, y as tres poblacions *O Sarrato*, *Sarratillo* y *Sarratiás*.
***Cucullo*, *melico*, *polecón*, *limaco*, *foricón*, *paco*, *mica*, *suco*, *alica*, *xarticar*, *cocote*, *esbelecar*.
*Palabras que en atras variedaz conservan a xorda y que en viellosobrarbés no pon:
***talega*, *fanega*, *bolomaga*, *espígol*, *aliaga*, *esforigar*, *verruga*, *chordiga*, *cachigo*, *vochiga*, *verdugo*, *presiego*, *aliga*, *nuguera*, *cagaletas*, *forniga* (pero se conserva a forma derivada *forniquetiar*).
**Coexisten *secutir* y *segudir*, *zapucar* y *zabucar*, *murciacalo* y *murciagalo*.
*A -x- aragonesa derivada d'a *'X** (u menos a sobén d'a **S*' latina) se pronuncia en a cheneración actual como -ch-, de traza cuasi cheneral, (a [[cheada]] tipica de l'[[aragonés meridional]]):
***bucho*, *frachenco*, *cocho*, *tacho*, *frachín*, *chiringa*, *tichidor*.
*Pero a chent viella conserva bella palabra con o fonema orichinal y puede sentir-se:
***buxo*, *fraxenco*, *coxo*, *taxo*, *fraxín*.
*A -x- aragonesa que provién de grupos latinos -SK-, -PS-, -SSI- se conserva en mas casos:
***ixo*, *paixaricos*, *paixarelas*/*paixarelas*.
***Baixar* lo emplegan os viellos, y os chóvens emplegan *bachar*/*bajar*.
***Paixentar* coexiste con *pachentar*, que ye mas común.
**Casos de perda por desfonolochización son: *fachana*, *peches*, *pichar*, *ruchar*, *faha*, *hada*, *caha*.
**No se conserva a -x- d'a [[Conchugación incoativa de verbos acabaus en -eixer en aragonés|conchugación incoativa acabada en -eixer]], que se presenta como *-ecer*: *nacer*, *conocer*.
*A -LL- latina evoluciona como en aragonés cheneral actual, -ll-, pero bi ha restas de l'antiga cheminación *l·l* (*estrelón*), d'evolución en -t- (*escorcotar*, *escarcatiar*, explicables por analochía), y mas frecuent a -ch-, en a toponimia:
***Focatiecho*, *Lupiecho*, *Espluguiacha*, *Muriecho*, *Peniacha*, *Sarratiás* (derivau d'un *Sarratiach(o)s*).
*A -NN- latina evoluciona ta ny, pero bi ha casos de -n- (*nino*, *canabla*/*canyabla*), segurament por simplificación d'a cheminación que encara se vei en [[aragonés belsetán|Bielsa]] (*ninno*).
*Bi ha poquez casos de [[sonorización dezaga de liquida en aragonés|sonorización dezaga de liquida]]:
***xordiga*, *demba*, *esbarrundar* y en casos muito aislaus *blango*.
*A -it- aragonesa que provién d'os grupos latinos -ULT- y -KT- ye muito erosionada:
***escuitar* y *muito* no s'emplegan dende a [[postguerra civil espanyola|postguerra]].
**As formas *feito* y *dreito* han desapareixiu y nomás se siente *fecho* y *drecho*. Se conserva en *maitino*/*maitín*.
*A -ll- que probién de -LY-, -C'L-, -G'L-, -T'L- se torna [[-j- castellana]] (fonema /x/, representau ortograficament en aragonés con "h") en as cheneracions actuals en:
***cenoho*, *teha*, *vieho*, *reha*, *aho*.
**Manimenos os viellos recuerdan haber sentito *viello*, *tella*, *uello*, *allo* fa 30-40 anyos.
**Se mantién bien en *curcullo*, *estallar*, *uella*, *batallo*, *tornallo*, *dalla*, *clavillar*.
*O diminutivo [[sufixo -et|-et]] se pronuncia /-ed/, y a vegadas tamién o sufixo -ut se realiza como /-ud/:
***moced*, *troced*, *Hespitaled*, *Crabered*, *tocined*.
***porpud*.
*[[Disimilación en aragonés|Disimilación]] d'o > e, que ye común en aragonés cheneral:
***prebar*, *precurar*, *retulador*, *Hespitalet*.

== Morfolochía ==

*L'[[articlo definiu en aragonés|articlo]] que s'emplega ye *o*, *a*, *os*, *as*, o mas cheneral en aragonés.
*Quedan repuis de *lo*, *la*, *los*, *las*:
***busca lo conil*, *lo trico lo traco*.
* *Lo*, *la* podió estar cheneral en a zona, porque en una buegada de [[termin]]s d'o S XVI sale en toz os toponimos d'una lista y porque ye cerca d'o [[aragonés navalés|navalés]], on encara s'emplega, porque s'emplegaba en 1933 en L'Ainsa.
*O [[pronombres adverbials en aragonés|pronombre adverbial]] *i/bi/ie* con a forma *i* encara ye vivo y s'emplega:
**Como locativo: *con as veces que i he estau*, *no i cabe*.
**Substituir [[Complemento de rechimen verbal en aragonés|complementos preposicionals]] con *pensar* y *creyer*: *ni i creigo*, *agora que i pienso*.
**Con verbos como *haber*: *i hai*. Ye documentau o emplego antigo d'a forma orichinal *i ha* en Camparretuno, en una copla: *Astí baixo d'a fonata / i ha una craba parita / con un pitonet*.
*En [[Elsón]] se registra la forma *bi*, pero [[elipsi|elidida]]:
***b'ha*: *En b'ha tres en a caja*.
*A combinación con *en* ye *n'i* y *en i* :
***L'otro día en i eba uno ahí, por a parra*; *no n'i hai*.
*O [[Participio en aragonés|participio]] ye *-au*, *-iu*, como en a mayoría de dialectos actuals, pero s'han emplegau dica fa poco [[sieglo XX]] partipios en *-ato*, *-ito*, tal y como se documentó en Pablo Muro d'A Cort. Ye documentau en [[Barcabo]] un emplego antigo de *-ito*:
***a burra nos ha traíto a ista casa*.
*A toponimia amuestra muitos casos:
***Molino Vetato*, *Vinyaparata*, *Penyacicata*, *A Puyata*, *A Torcita*, *O Cinglo d'a Zancata*.
*Y tamién a literatura popular, no nomás o [[romance de Marichuana]], tamién atras muestras en [[Pauls]] y [[Os Rials]].
*Os [[Pasau perfecto simple d'indicativo en aragonés|pasaus perfectos simples]] se fan siempre con [[Pasau perfecto fuerte en aragonés|pasaus fuertes]], a diferencia d'o que veyemos en l'aragonés d'as [[Pireneu Axial|vals axials]] (ansotano, cheso, belsetán, etcetera..), como veyemos en os textos d'[[Ana Abarca de Bolea]], a [[Literatura alchamiada en aragonés|literatura alchamiada]] y o [[castellano chipranesco|chipranesco]]:
***Tubon*, *pudon*, *huvon*.
*O verbo *veyer* conserva a -d- etimolochica en o suyo [[Pasau perfecto simple d'indicativo en aragonés|pasau perfecto simple]], que ye un [[Pasau perfecto fuerte en aragonés|pasau fuerte]]:
***vide*, *vides*, *vido*, *videnos*, *videz*, *vidon*.
*O [[Present de subchuntivo en aragonés|present de subchuntivo]] d'o verbo *ser* tien as tres formas posibles en aragonés:
***siga*, *seiga*, *sía*.
*O [[Present de subchuntivo en aragonés|present de subchuntivo]] d'o verbo *fer* tiene dos formas:
***faiga* y *faya*.
*O [[Present de subchuntivo en aragonés|Present de subchuntivo]] d'o verbo *ir* ye *vaiga* pero s'emplega cada vegada menos.

En [[Elsón]] y [[Eripol|Erípol]] se documenta l'uso d'a preposición *cuentra*, d'uso en textos medievals y que seguntes [[Chabier Tomás Arias]] debeba estar cheneral en os lugars en o curso d'os ríos [[río Vero|Vero]] y [[río Alcanadre|Alcanadre]].

== Lexico ==
En o Viello Sobrarbe Chabier Tomás Arias ha documentau a coexistencia de *Alcontrar* y *Trobar*. Encara que en aragonés común esta zaguera palabra la han considerada un castellanismo, resulta que una informanta de [[Liners]] li comentó que *Alcontrar* ye con cosas que se miran u buscan en ixe inte y *trobar* ye cuan son cosas casuals u accidentals que no se miraban. En [[idioma occitán|occitán]] tamién bi ha una dicotomía entre *encontrar* y *trobar*, a l'igual como en francés *rencontrer* y *trouver*, y en rumano entre *a afla*, *a gasi* y *a întâlni*.

== Referencias ==


== Bibliografía ==
* [[Chabier Tomás Arias]]: *El aragonés del Biello Sobrarbe''. Instituto de Estudios Altoaragoneses (1999).